D`Strecki zwüsche Hoi An und Da Nang heimer mit em Bus in 2-3  Stund zrug glegt. Leider sin mir nid übere Wolkepass, sondern unde dure 12km langi Tunnel gfahre. Dr Wolkepass isch diä natürlichi geografischi Grenze zwüsche Nord- und Südvietnam. Glichzytig isch diä Bergchetti wo sich bis nach Laos erstreckt au d`Wäterscheide. Im Winter verhindert das Gebirge s`Vordringe vo de chalte Luftmasse nach Süde.